Diari Oficial de la Generalitat Valenciana


Sumari del DOGV 9276, del 11-02-2022 (2022/838)

RESOLUCIÓ d'1 de febrer de 2022, de la Secretaria Autonòmica de Seguretat i Emergències, per la qual s'atorguen els IV Premis Taurins de la Comunitat Valenciana «Va de Bous».
------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/838


Data del document
:   01-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * distinció honorífica

RESOLUCIÓ d'1 de febrer de 2022, de la Secretaria Autonòmica de Seguretat i Emergències, per la qual s'atorguen els IV Premis Taurins de la Comunitat Valenciana «Va de Bous». [2022/838]  
Per Ordre 14/2014, de 15 de desembre, de la Conselleria de Governació i Justícia, es van crear els Premis Taurins de la Comunitat Valenciana (DOGV 7429, 23.12.2014). Aquesta ordre estableix les dues categories dels premis així com, respectivament, la composició dels dos jurats existents.  
Per Resolució de 21 de gener de 2022, la Secretaria Autonòmica de Seguretat i Emergències va designar els membres dels jurats.  
En aquest context i en compliment del que es disposa en els articles 5 i 6 de la referida ordre, sengles jurats es van reunir el dia 28 de gener de 2022 a l'efecte de, respectivament en cada categoria, fer la presentació de propostes, motivar els mèrits de cada candidatura i proclamar els guardonats.  
De cada reunió es va alçar la corresponent acta, en la qual va quedar constància de les diferents alternatives presentades i de les raons que justificaven cada opció, així com el sentit dels acords adoptats.  
Atés l'acord dels jurats, per a cadascuna de les dues categories i en virtut de l'indicat en l'Ordre 14/2014, de 15 de desembre, en relació amb l'article 12 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública; i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Atorgar els IV Premis Taurins de la Comunitat Valenciana «Va de Bous» a:  
- Categoria «Espectacles taurins en plaça de bous»: Vicente Ruiz Soro.  
- Categoria «Espectacles taurins en plaça de bous»: plaça de bous de Vilafranca del Cid.  
- Categoria «Festejos taurins tradicionals (Bous al carrer)»: festejos de bou a la mar dels municipis de Benicarló, Dénia, Teulada-Moraira i Xàbia.  
- Categoria «Festejos taurins tradicionals (Bous al carrer)»: Festa del 7 de setembre de Puçol.  
- Reconeixement in memoriam: Francisco Brines Bañó (poeta).  
  
Segon  
Els Premis Taurins de la Comunitat Valenciana tindran caràcter honorífic i consistiran en el lliurament d'una escultura a manera de trofeu.  
  
Contra la present resolució que no posa fi a la via administrativa, podrà interposar-se recurs d'alçada davant de la titular de la Conselleria de Justícia, Interior i Administració Pública, en el termini d'un mes comptat des de l'endemà de la notificació, d'acord amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que s'hi considere oportuna.  
  
  
València, 1 de febrer de 2022.- El secretari autonòmic de Seguretat i Emergències: José María Ángel Batalla.